Facendo camiño / dibujando el camino: A Razón: PP, PSOE e BNG perden 1/3 dos votantes\nA Razón: PP, PSOE e BNG perden 1/3 dos votantes\nAínda non se presentaron as candidaturas e xa saíu a primeira enquisa electoral para as galegas do 21 de outubro. O PPSOE baixa 10 puntiños, o que non está mal, e a abstención sube outros 10 puntiños, iso debéramos loitar por mudalo.\nPara dármonos conta da importancia da abstención, lembremos os resultados das pasadas eleccións:\n- 35% de abstención, 65% de votos válidos.\n- Dos votos válidos: 47% PP, 31% PSOE, 12% BNG, 1% UPyD, 1% IU, 2,5% outros.\nÉ dicir, de cada 100 persoas abstivéronse 35 e votaron 65. Das que votaron, 30 votaron ao PP dándolle a maioría absoluta, 20 ao PSOE e 10 ao BNG. Cómpre salientar que as persoas que non votaron foron máis das que votaron ao PP (35 de cada 100 fronte a 30).\nA enquisa publicada hoxe pola Razón augura que a abstención suba até un 45%, é dá a seguinte táboa de resultados:\n- 40% PP, 28% PSOE, 11% BNG, 5% ANOVA, 4% EU, 4% UPyD, 3% CxG, 3% outros.\nDe acordo con esa enquisa, de 100 persoas non votan 45 e si o fan 55. Desas 55, o 40%, unhas 19, votarían ao PP (deixándoo ao borde da maioría absoluta de novo!), 13 ao PSOE e 6 ao BNG.\nComparando cos resultados de fai catro anos, vemos que se fai catro anos 60 de cada 100 galegos votaron ao PP, ao PSOE ou ao BNG (30, 20 e 10, respectivamente), nesta enquisa augúrase que só o farán 38 (19 PP, 13 PSOE e 6 BNG).\nQue tanto o PP como o PSOE e o BNG perden, aproximadamente, o 30% dos seus votantes indica que o cansazo coa actual clase política galega semellaría afectar a todos os grupos con presencia institucional por igual.\nPorén, cómpre lembrar aos desafectos que hai outras opcións con posibilidades reais de entrar no parlamento galego. E tamén lembrarlles que coa combinación deses 19 apoios de cada 100 galegos ao PP, se hai unha grande abstención, podería darse a renovación da maioría absoluta popular no parlamento galego (si, coas bandeirolas na rúa Xénova de Madrid, celebrando que a maioría social galega apoia as políticas do PP.)\nAínda hai tempo para que todos os protagonistas, candidatos, partidos e votantes, pensen con tempo o que queren para o 22 de outubro. Preto da metade dos galegos non pensan ir votar, quen vai pelexar por sacalos da casa?\nPublicado por Iván Rodríguez Lombardero en 10:36\nVou nas listas\nDúas novas opcións políticas en Galicia\nLas culpas, a Europa\nO clarificador adianto electoral


InicioArtigos de opiniónWe all live in a yellow submarine\n24/06/2020 Montse Fajardo Artigos de opinión Comentarios desactivados en We all live in a yellow submarine\nÁs veces penso que a transición española é como unha canción dos Beatles, que á maioría lle gusta, a todo o mundo lle soa e sabemos que ten a súa importancia histórica aínda que non a coñecemos a fondo porque non temos nin papa de inglés. Só sabemos un par de frases que berrar cando McCartney se alía cos Rolling para botar por terra a investigación sobre a corrupción do monarca ou o referendo sobre a forma do Estado. Aí salta o coro para cantaruxar o de sempre: A monarquía elixiuna o pobo español no referendo da Constitución, a transición foi modélica,e JuanCar salvounos do 23-F porque é moi campechano…We all live in a yellow submarine, yellow submarine, yellow submarine…\nQuen se atreve a cuestionar Os Beatles? Os Beatles son como a Biblia pero en vez de Eva está Yoko Ono. E a transición é aínda mellor, porque como a fixeron só homes ten moito máis porvir que Adán no Paraíso ou Lennon en Abbey Road. E sen versións. Por iso, ningún español/a de ben vaille prestar atención a ese regueifeiro de Errejón que hai uns días subiu ao palco do Parlamento Español para botar toda a estrofa e falar dun home –in the town where I was born– que lle contou daquel tempo en que navegaba cara a un destino mellor cos seus amigos a bordo.\nComo puideron algúns esquecer esa canción?\nHai grupos que por moitos bolos que fagan non deixan de desafinar. E téñennos que rechiar. Como o PSOE, que impediu por terceira vez investigar os delitos do rei emérito, xuntando o seu voto á ultradereita e ao partido fundado por ministros franquistas. Como a Xunta de Galicia, que segue convertendo a illa de San Simón en parque de atraccións. Como o Estado español, que mantivo ata a morte as condecoracións recibidas por policías torturadores, non só na ditadura senón tamén na democracia pola que loitaban as persoas ás que, colgadas polos pés, mallaban na DGS.\nPareceranlles cancións vellas pero son tres hits do último mes. Só tres, entre ducias de notas discordantes na partitura dunha democracia sen ritmo. A propia monarquía é disonante porque torpedea o principio básico de que todos, todas, somos iguais ante a lei. Un non pode chegar a xefe de Estado por nacer dunha determinada muller. Só Elvis é o rei. Pero se ademais, un monarca usa a coroa que lle deu un ditador para atentar contra o ordenamento xurídico que rexe no seu reino, deixa de estar en sintonía co pobo, e non é democracia digna de tal nome a que o ampara. A el ou a Billy el Niño, a quen nin morto lle retiraron as medallas. Nun malabarismo político, indigno da memoria das vítimas, os partidos que conforman o goberno estatal dixéronse a si mesmos que estaría ben quitarllas, pero sen tocarllas. Logo de tantos anos. Mentres, o goberno galego segue a mofarse das persoas represaliadas e das súas familias, ao consentir, por sexto ano consecutivo, que un campo de concentración acolla un campamento pirata na procura dun tesouro. Que cantada.\nImos seguir coreando mentres McCartney desafina? Igual se mudamos o estribillo deixaran de dar por feito que o damos por bo. Polo mantemento do repertorio da memoria que non sexa. Quizais así, logo de corenta anos, deixe a nosa democracia de dar a nota. Imagine?\n17/08/2020 Xurxo Martínez Artigos de opinión Comentarios desactivados en Contra a monarquía\nVelaquí a nai do año. Este lema haino que proclamar na rosa dos ventos: contra a monarquía. Pensen como pensen, profesen a fe que profesen, voten a quen voten. Porque estar contra a monarquía lévanos a estar coa democracia. A realeza é o principal escollo para que un pobo exerza totalmente a súa soberanía […]


Turismo confirma a potencialidade da Coruña para\nTurismo confirma a potencialidade da Coruña para acoller eventos vinculados á gastronomía e ao mar\nAutor: Coruña Hoy / Fecha: Vie, 20/07/2018 - 12:18 / Etiquetas: concello da coruña, Turismo Coruña\nO Consorcio de Turismo e Congresos da Coruña, en colaboración coa Escola de Turismo, vén de realizar un estudo sobre o perfil das e dos visitantes, o grao de satisfacción e o impacto económico que tiveron os últimos dous eventos gastronómicos e deportivos celebrados no comezo da tempada estival na cidade; un estudo que, como salienta o concelleiro de Emprego e Economía Social e presidente do ente turístico, Alberto Lema, “confirma o potencial da cidade para acoller este tipo de eventos e avala as políticas desenvolvidas nos últimos tres anos para potenciar sectores como a gastronomía ou os deportes náuticos como tractores dun turismo de calidade e que, ao tempo, amplían a oferta de ocio especializado para os coruñeses e as coruñesas”.\nTal e como se recolle no informe, o Festival SAL Sabores Atlánticos, ao que asistiron máis de 20.000 persoas, tivo unha repercusión global directa na cidade herculina de 400.000 euros, segundo o estudo realizado pola Escola de Turismo. Pola súa banda, a segunda edición da regata de traiñeiras Bandeira Cidade da Coruña, que congregou a máis de 8.000 persoas o pasado 7 e 8 de xullo, tivo un impacto directo de máis dun millón de euros, unha cifra moi relevante tendo en conta, que como sinala o informe, pártense de supostos non optimistas. Alberto Lema, concelleiro de Emprego e Economía Social e presidente do ente turístico, destaca que “estes estudos nos permiten coñecer mellor o perfil de demanda e o grao de satisfacción das persoas asistentes a este tipo de eventos, abertos e de proximidade, que seguiremos promovendo, dados os bos resultados, e que veñen confirmar a potencialidade que ten A Coruña como destino para acoller actividades vinculadas ao mar”. Entre os dous estudos realizáronse máis de 900 enquisas presenciais durante os días dos eventos.\nOs datos recollen que máis da metade das persoas que pasaron polo Parrote e pola praia de Riazor nas dúas citas foron mulleres de entre 21 e 40 anos. Sobre a procedencia, ao evento gastronómico acudiron principalmente visitantes da mesma cidade (86,1%), mentres que a ver a regata máis dun 50% chegaron de fóra da comunidade, especialmente do País Vasco. De feito, a celebración da liga de traiñeiras permite coñecer mellor o perfil do turista vasco que visita A Coruña: máis dun 66% chegou en coche, non era a primeira vez que viña á cidade e pasou a noite na mesma, durante máis de 3 días de media, principalmente en hoteis de 4 e 5 estrelas (37%).\nPara organizar a viaxe e o aloxamento, os e as visitantes empregaron principalmente internet (+40%), seguido de axencias de viaxes (23,7%). O gasto medio por persoa e día que deixaron as regatas comprendendo, non só turistas, senón tamén visitantes e excursionistas, foi de 65 euros, mentres que as persoas asistentes ao Festival SAL gastaron unha media de 55 euros diarios. Como indica a xerenta do Consorcio de Turismo, Lanzada Calatayud, “grazas a estes estudos e á colaboración coa Escola de Turismo poderase mellorar tanto o sistema de intelixencia turística da cidade, como a planificación da política turística, necesidades detectadas no Plan Estratéxico de Turismo 2017-2020”. Cabe resaltar que preto do 100% dos e das excursionistas e turistas recomendarían o festival e repetirían a experiencia, un feito sinalado no informe como moi relevante e que podería multiplicar por dous o impacto global na cidade de cara a próximas edicións do mesmo.\nAnte a pregunta ‘Con quen realiza esta viaxe?’, ao Festival SAL acudiron máis en parella (33%) e con amizades (31%), mentres que as traiñeiras motivan máis a viaxar en grupo de amigos ou amigas (30,3%) e en familia (26,1%), sendo principalmente as persoas afeccionadas ao remo as que acoden a este tipo de eventos. Sobre a valoración que fan as persoas enquisadas –tanto da asistencia ao SAL como ás regatas–, cre que A Coruña reúne as condicións para realizar festivais gastronómicos e eventos deportivos, dándolle a maior puntuación na escala de tipo Likert (6,88 e 6,72 respectivamente sobre 7) empregada nas enquisas. Entre o mellor valorado da primeira edición do Festival SAL, destacan a súa presentación, variedade e carácter innovador. Por último, é salientable tamén a percepción da poboación local con respecto a ambos eventos. Desde o Consorcio de Turismo considérase que a riqueza destes eventos é que sexan atractivos, tanto para a e o visitante, como para a localidade, e máis do 98% dos coruñeses e coruñesas enquisadas responden que repetirían e recomendarían este evento.


Data de Nacemento: 21 de Xulio de 1962\nÉ licenciada en Medicina e Cirurxía pola Universidade de Santiago de Compostela e médico especialista en Medicina Familiar e Comunitaria. Posúe o Grao de Licenciada en Medicina pola Universidade de Santiago de Compostela e o Diploma de Estudios Avanzados en Medicina Clínica, avances e investigación pola Universidade da Coruña, coa distinción de suficiencia investigadora. É, tamén diplomada en Sanidade pola Escola Nacional de Sanidade. Fixo un master en Xeriatría (Facultade de Medicina da Universidade de Santiago de Compostela – SERGAS) e outro en Drogodependencias e SIDA. Colexio de Médicos e Instituto de Investigación en Ciencias Sociais.\nEscribiu diversos artigos e publicou traballos de investigación, comunicacións e relatorios en congresos nacionais e internacionais de Medicina. Foi coordinadora de cursos de formación de Voluntariado Social, docente en cursos de Formación de Voluntariado, coordinadora de cursos de Coidando ó Coidador e docente en cursos de Coidando ó Coidador.\nConseguiu varios premios e bolsas de investigación. Ocupou o cargo de presidenta da ONG “Ancianos del Mundo” e é membro numerario da Academia Médico-Quirúrxica de Lugo, membro numerario da Sociedade Galega de Xerontoloxía e Xeriatría e membro numerario da Fundación para a Investigación e Desenvolvemento da Asistencia Primaria.


A Federación Alzhéimer Galicia naceu no ano 1998 cun obxectivo claro, axuntar forzas entre todas as asociacións existentes en Galicia ata o mometo para conseguir máis e mellores recursos, máis investigación para a procura de orixe e futuros tratamentos do alzhéimer e outras demencias neurodexenerativas e, para mellorar a calidade de vida tanto das persoas con alzhéimer como das súas familias.\nEsa unión foi a que propiciou o crecemento da rede como Federación e consolidou o noso traballo a favor das persoas con alzhéimer e as súas familias. Por iso a nosa filosofía baséase en que a colaboración e coordinación entre persoas pode facer máis fácil a vida do outro.\nÉ nesa parte onde entras TI! Se es unha persoa comprometida, empática e tes motivación para axudar a persoas que o necesitan, este é o teu lugar.\nA través deste formulario de solicitude, poderás inscribirte na nosa bolsa de voluntariado, nós farémolo chegar á asociación máis próxima para que eles póñanse en contacto contigo e infórmenche sobre que acción voluntaria podes desempeñar. Esta dependera das necesidades da asociación e dos proxectos que estea a levar a cabo.\nSoamente unha cousa máis:\nGRAZAS POR QUERER COMPARTIR O TEU TEMPO CONNOSCO!


Obxectivo: evitar lesións: Pistas para un descenso seguro [Páx. 1 de 2] | Revista | EROSKI CONSUMER\nObxectivo: evitar lesións: Pistas para un descenso seguro\nUnha escasa preparación física e a práctica incontrolada do esquí poden causarlle danos graves e permanentes a terceiras persoas ou ó propio esquiador\nO descenso con esquís por unha ladeira nevada arrodeada de árbores xa non é unha práctica elitista ou un couto de privilexiados. O ano pasado as estacións invernais españolas recibiron a visita de máis de seis millóns de esquiadores, un 2% máis ca na tempada 2002-2003. Grazas ó investimento efectuado, que só nesta tempada 2004-2005 ascende a máis de 111 millóns de euros, as pistas gañaron en amplitude e, sobre todo, en seguridade. O material tamén foi evolucionando para facer máis doada e segura esta práctica deportiva. Pero cómpre non esquecermos que o esquí segue a ser un deporte de risco. Aínda que a seguridade aumenta, tamén se incrementou a velocidade nas pistas. Isto explica que o 6% dos esquiadores sufra algún tipo de lesión ou accidente, que o seu número aumente e que cada inverno 200.000 españois contraten un seguro de esquí. Á excesiva velocidade súmase a falta de coñecemento das máis elementais normas de seguridade nas pistas como principais responsables destes accidentes.\nConscientes da importancia da seguridade, as estacións realizaron esta tempada un especial esforzo para garantila. Por exemplo, insistiuse no uso do casco e editouse unha guía cívica do esquiador, coa que se pretenden eliminar certos comportamentos temerarios que adopta unha mínima parte de visitantes e que poñen en perigo ó resto de esquiadores.\nNela, os responsables das estacións fan un chamamento ó civismo e ofrécenlle ó esquiador as normas elementais de seguridade que lle van permitir aproveitar máis e pasalo mellor con este deporte. Nesta liña enmárcase a potestade das estacións de retirarlles o forfait e expulsar das súas pistas os practicantes que poñan en perigo a seguridade dos outros esquiadores e a súa propia. Nas estacións de Andorra foron máis alá e crearon a figura dun vixilante ou policía de neve, capacitado para impor graves sancións de ser preciso.\nLesións do esquiador\nÉ un feito irrefutable que a practica do esquí resulta moi saudable (mellora a condición física, incrementa o número de glóbulos vermellos e brancos, dada a altura á que se practica, contribúe á osixenación do organismo...). Así e todo, arrastra un punto negro: a elevada incidencia de lesións polos accidentes que se rexistran nas pistas. O 60% das lesións que se producen neste deporte afectan ós membros inferiores, en especial ós xeonllos, xa que é a parte do corpo que máis traballa e que máis presión soporta; o 20% inciden nas mans, o 10% son traumatismos cranoencefálicos e o resto adoitan ser lesións de columna.\nA lesión máis significativa é a que afecta ó ligamento anterior cruzado do xeonllo, que a atravesa diagonalmente por baixo da rótula. A probabilidade de que un esquiador sufra unha lesión no ligamento anterior cruzado é 365 veces superior á da poboación xeral. Tamén é común o chamado 'polgar do esquiador', unha lesión que consiste na rotura dos ligamentos deste dedo, e que se produce ó tirar do polgar cara a un lado por estender a man para amortecer unha caída.\nEntre os practicantes de snowboard a lesión clásica é a fractura do pulso, debido a que as mans van libres e son a primeira parte do corpo en apoiarse trala caída.\nCon todo, a maior ameaza para o esquiador é sempre a fractura de cadeira ou de fémur. Nos máis dos casos, prodúcense logo dunha perda de control do esquiador nun xiro efectuado a velocidade excesiva e que acaba nun choque contra unha árbore ou contra un dos valados protectores da pista.\nOs efectos nocivos dos raios de sol tamén afectan ós ollos. A fotoftalmia, un tipo de conxuntivite, pode aparecer entre esquiadores que non se protexeron como había de ser. Os seus síntomas percíbense tras catro ou seis horas de exposición á luz solar e adoitan ser lagrimexo, ollos vermellos e sensación de corpos estraños.\nIr á seguinte páxina: Ante todo, seguridade >>\n[Páx. 1] Pistas para un descenso seguro\n[Páx. 2] Ante todo, seguridade


premios_xerais_2013 – Brétemas\nListado de la etiqueta: premios_xerais_2013\n11 de Xuño de 2013 /en Medios, Onte, Premios, Traducións, Vídeos, Xerais/por bretemas\nOnte 639: A irmandade de Xerais\n9 de Xuño de 2013 /en Beizóns, Editores, Literatura infantil e xuvenil, Narrativa, Onte, Premios, Vídeos, Xerais/por bretemas\nAla vai outro Xerais inesquecible! A irmandade dos lectores e lectoras (trescentas na illa e outras tantas conectadas por Internet), a comunidade de afectos, o soño compartido de tantos amigos e amigas de enxergar un futuro para o país e para a lingua de noso. Os Irmandiños de Vincios (bravo gaiteiros e gaiteiras!) puxeron no serán o timbre da ledicia e o rigor da voz popular. O mestre Xabier Docampo nun discurso sensacional e memorable (unha peza a ler e reler devagariño) pasou a testemuña de cargo á seguinte xeración que debe abrir unha páxina nova no libro da nación. Antonio Fraga deitou doas de tenrura e esperanza no seu primeiro discurso literario. Xabier López abriu outra xanela na súa sólida traxectoria de narrador na procura da excelencia. Tras trinta anos, aqueles Xerais ideados por Luís Mariño manteñen o seu pulo. Mais non son estes tempos para o conformismo rotineiro, os Xerais precisan mudanzas, imprescindibles para afrontar estes tempos difíciles (ruíns), caracterizados pola hibridación editorial e pola fraqueza (nalgúns casos ausencia) das políticas públicas de lectura. Mudanzas que, sen dúbida, comezaremos a implantar a partir da vindeira edición. Cando regresabamos a San Hadrián no Babuxa de Ángel (obrigado, patrón!!!) non puiden evitar un levísimo aceno de satisfacción emocionada pola fortuna de tras dúas décadas continuar dirixindo o equipo de traballadores e traballadoras de Xerais. Hoxe, a miña beizón para eles e elas polo seu talento e dedicación no desenvolvemento do noso proxecto!\nAquí toda a gravación da hora e un cuarto de cerimonia.\nhttps://bretemas.gal/wp-content/uploads/2013/06/Premios_Xerais_2013.jpg 591 954 bretemas https://bretemas.gal/wp-content/uploads/2018/09/logobr2-2.png bretemas2013-06-09 12:16:062013-06-10 15:48:35Onte 639: A irmandade de Xerais


Europa Press 15 julio 2020 20:23 h.\nMaterial para a toma de mostras. EFE\nA Edar de Reza da cidade das Burgas e o río Tea ao seu paso por Ponteareas serán as zonas a estudar\nO Goberno central levará a cabo un control das augas residuais como indicador epidemiolóxico de alerta temperá de propagación do coronavirus, para o que seleccionou a estación depuradora de augas residuais de Reza, en Ourense, como un dos puntos de alerta de posibles rebrotes do covid-19. Así mesmo, escolleu a zona de baño do río Tea, na Freixa-Ponteareas (Pontevedra), para realizar controis no marco do mesmo programa.\nSegundo informou o Ministerio para a Transición Ecolóxica, os puntos de control, tanto en plantas depuradoras como en zonas de baño de interior, foron acordados coas comunidades autónomas.\nEn total, vanse controlar 30 depuradoras de augas residuais urbanas e dez zonas de baño nas que se realizarán de forma periódica nos próximos meses mostraxes para analizar a concentración dos restos de virus existente na auga como alerta ante posibles rebrotes.\nPonse en marcha así as actividades previstas no proxecto estatal de vixilancia para alerta temperá de covid-19 en augas residuais (VATar-COVID19), desenvolvido polo Ministerio para a Transición Ecolóxica e o Ministerio de Sanidade, co apoio do Consello Superior de Investigacións Científicas, o Centro de Estudos e Experimentación de Obras Públicas (CEDEX) e as comunidades autónomas.\nO sistema VATar-COVID-19 contribuirá a identificar a presenza de persoas infectadas polo novo coronavirus a través das augas residuais da depuradora da poboación.\nPara iso determínase a presenza de fragmentos do ARN do SARSCoV-2 (virus causante do covid-19) nas augas de entrada á depuradora. Como complemento a este traballo, vaise a analizar o mesmo indicador nalgunhas zonas de baño de augas continentais.\nA toma inicial de mostras nas zonas de baño de augas continentais seleccionadas iniciouse o pasado 22 de xuño, e a próxima semana comezarán as mostraxes das primeiras estacións depuradoras seleccionadas en Galicia, Comunidade de Madrid, País Vasco, Estremadura, Navarra e Asturias.\nAs depuradoras de augas residuais urbanas seleccionáronse atendendo a criterios de mobilidade e interconexión entre poboacións, maior afluencia de turismo, poboacións favorables á expansión rápida da enfermidade, impacto da enfermidade ou climatoloxía.\nEn canto ás zonas de baño, os dez puntos de control seleccionáronse tendo en conta a afluencia de bañistas, os resultados previos sobre a calidade das augas, o caudal e características da canle, a temperatura da auga e a representatividade xeográfica.\nAs análises das mostras realizaranse en laboratorios de investigación de universidades e do CSIC, todos con ampla experiencia e coñecemento en análise e interpretación de datos sobre presenza de virus entéricos en mostras de auga.


O BNG fisterrán critica a deixadez do grupo de goberno para contratar as Brigadas municipais - Fisterra - Que pasa na costa\nO BNG fisterrán critica a deixadez do grupo de goberno para contratar as Brigadas municipais\n"Non é tan complicado contratar as Brigadas de intervención municipal", valoran dende o BNG de Fisterra. O grupo da oposición quere manifestar a súa preocupación pola "absoluta incapacidade do goberno local para levar a cabo asuntos de vital importancia para o noso municipio coma son o fomento e a creación de emprego para a xente máis nova".\nI é que oito meses despois de se teren convocado as axudas para a contratación de persoal temporal a través dos Programas de Cooperación da Xunta de Galicia, aínda non hai brigadas encargadas da limpeza e mantemento de vías públicas (xardíns, cunetas...).\nDubidan dende o BNG se a non contratación sexa por mor da "desidia" do grupo de goberno, ou se "hai algo máis", como algunha "razón de tipo partidista e que os aspirantes ás prazas sexan persoas que verdadeiramente o necesitan e non só parentes, amigos ou afíns do partido".\nO BNG de Fisterra preocúpase pola situación económica do Concello.\n"A polisia sempre é boa"


Programa de Competencias Educativas no CIS – Asociación Socio–Educativa para a Educación\nPrograma de Competencias Educativas no CIS\n23 Maio, 2018 26 Marzo, 2018\nEste ano seguimos realizando o programa de Competencias Educativas no CIS (Centro de Inserción Social) Carmela Arias e Díaz de Rábago, da Coruña. Esta actividade impártese os mércores e xoves no CIS, de 10 a 11:30 h, e contamos cun total de 25 participantes.\nAs actividades que realizamos pódense dividir en:\nOrientación e aula (proba de nivel coa que determinar o nivel e os obxectivos con cada persoa participante).\nReforzo educativo (áreas instrumentais de linguaxe e matemáticas; atención, memoria e concentración; mellora das aprendizaxes; habilidades básicas; lectura e escritura; etc.).\nPreparación de probas (Ámbitos Científico-Tecnolóxico, de Comunicación e Social dos niveis de Graduado en Educación Secundaria e de Acceso a Ciclos de Grao Medio. Competencias en Comunicación: lingua galega, castelán e inglés; matemáticas de proba de Competencias Crave).\nA metodoloxía que seguimos á hora de desenvolver o programa é práctica, participativa e centrada na aprendizaxe da persoa. Para iso seguimos unha serie de principios metodolóxicos, como son:\nTer en conta os intereses, estilos de aprendizaxe e capacidades de cada participante.\nFomentar a participación activa.\nConseguir relacionar o que teñen que aprender co que saben.\nPropoñer actividades diversificadas, adaptables e o máis próximas posibles á realidade.\nUtilizar materiais funcionais adaptados ás capacidades e con utilidade práctica.\nReforzar os avances e aproximacións á consecución dos obxectivos.\nEste programa responde á necesidade de poñer en marcha actuacións preventivas e de mellora das aprendizaxes. Debe garantirse unha igualdade efectiva de oportunidades prestando o apoio necesario a todo o alumnado que o necesite. Sendo a finalidade principal proporcionar ás persoas unha educación que lles permita afianzar o propio benestar e desenvolvemento persoal, adquirindo as habilidades culturais básicas relativas á expresión e comprensión oral, á lectoescritura e ao cálculo, e desenvolver as habilidades sociais, os hábitos de traballo e estudo, o sentido artístico, a creatividade e a afectividade.\nNUNCA DEIXES DE APRENDER!\nPrograma de Mediación: formación de mediadoras e mediadores\nNova alumna de prácticas en ASEDUC


Novos temarios de oposicións a EI – InnovArte Educación Infantil\ninnovarteinfantil 19/11/2011 21/11/2011 LexislArte\nAdiviña: Que tema do novo temario de oposicións para o ingreso ao corpo de mestres de EI (BOE 278, do venres 18 de novembro de 2011) lle vai supor un problema ás persoas que opositen en Galicia?\nNon é preocupante, isto sempre se move no terreo da “ficción pedagóxica”, pero estas son as discrepancias que lle detectamos a ese novo temario con relación á normativa galega:\n1º No punto 21.3 do temario indica “A concreción dos contidos educativos do currículo educativo do segundo ciclo na proposta pedagóxica.” E no 22.5 da “Aplicación dos principios na proposta pedagóxica.” Ben, pois no artigo 5.2 do Decreto 330/2009, do 4 de xuño, polo que se establece o currículo da EI na Comunidade Autónoma de Galicia di o que segue: “Os currículos da educación infantil que deberán desenvolver e completar os centros educativos que impartan estas ensinanzas son os que recolle no Anexo I deste, pasando a formar parte da súa proposta pedagóxica.” Malia todo, na Orde do 25 de xuño de 2009, polo que se regula a implantación, o desenvolvemento e a avaliación do segundo ciclo de EI, no seu capítulo II dedicado á Planificación, non recolle a proposta pedagóxica como documento de concreción curricular do segundo ciclo de EI, tan só se refire o artigo 9 ás programacións didácticas, cun carácter semellante ao que sería a proposta pedagóxica.\nNo caso de saír este tema, é posible que os opositores respondan o que se indica nos temas comercializados, pero é conveniente saber que en Galicia, a diferenza do resto das comunidades hai esa salvedade.\n2º O tema 24 refírese a “A programación no primeiro ciclo de EI. Obxectivos, contidos e métodos pedagóxicos. A continuidade entre os dous ciclos de EI. Medidas curriculares e vías de coordinación.” No Decreto 303/2009, tan só apunta no seu preámbulo a necesidade da coordinación entre ciclos sen que isto supoña a supeditación dun ao outro. No artigo 10.1 da Orde de 25 de xuño de 2009, di “A CEOU establecerá mecanismos que favorezan a coordinación das propostas pedagóxicas dos centros que impartan o 2º ciclo con aqueles que impartan o 1º ciclo, co obxectivo de garantir a continuidade do proceso educativo do alumnado.”\nAta o de agora non deixa de ser un desiderátum, pois nunca se estableceron eses mecanismos, quedando ao criterio dos centros facelo ou non. E ao dos opositores novelalo con maior ou menor fortuna.\n3º Na redacción do temario non se manexan os mesmos termos resultando confuso, pois se ben o tema 23.3 se pide “A contribución do currículo ao desenvolvemento de capacidades.”, non se sabe ben ao que se refire pois no 15.3 fala de “competencias psicomotrices”, no 17.1 de “competencias comunicativas” e no 37.1 a “formación de capacidades relacionadas co desenvolvemento lóxico-matemático”.\nNin hai coincidencia coas denominacións das competencias básicas (no caso de Galicia figuran como referente no Anexo II pero non forman parte do currículo, algo que non sucede en todas as comunidades autónomas), nin aclara si se deben acadar competencias ou capacidades.\nCon todo iso, é salientable que recolla no temario aspectos que nin sequera figuran na normativa, pois sendo obxecto de estudio dos opositores/as collerán corpo de realidade.\nAnterior Salvar el planeta: dieta equilibrada


CSIF e CIG denuncian desigualdades e presións contra os traballadores/as do Concello de Redondela -\nInicioEntrevistasRedondelaCSIF e CIG denuncian desigualdades e presións contra os traballadores/as do Concello de Redondela\nRedondela, 3 de decembro de 2020\nA mellora dos servizos públicos pasa por garantir unhas óptimas condicións laborais. Os sindicatos levan meses reclamando medidas concretas do Goberno que pasan, entre outras, pola cobertura das baixas, convocatoria da oferta pública de emprego, recoñecemento dos traballos realizados efectivamente polo seu persoal ou igualdade nas condicións laborais.\nNesta altura os sindicatos CSIF e CIG vense obrigados a solicitar do Concello que se establezan uns criterios obxectivos e maior transparencia nas decisión que afectan ao cadro de persoal, para evitar que se creen ou manteñan situacións de desigualdade. Estas desigualdades están provocando un sistema de castas, con privilexios para algunhas persoas en detrimento dos dereitos doutras. Así mesmo tense constancia de que varios traballadores e traballadoras, porque así o teñen denunciado ante os sindicatos, sofren presións por parte do Goberno, tanto en horas laborais como fóra do horario estipulado. Chegouse, incluso, a medidas de represión contra os representantes sindicais por exercer e defender os dereitos laborais.\nPor todo isto, os sindicatos CSIF e CIG non poden tolerar que o guión sexa a presión ou a represión directa contra traballadores, traballadoras ou contra a representación sindical. Solicitamos ao Goberno un diálogo honesto que poña por diante a mellora dos servizos públicos, a transparencia nas decisión, o respecto aos dereitos laborais e a defensa das condicións óptimas de traballo fronte a situacións de desigualdade.\nEsta nota que antecede a estas liñas, asinada polas dúas principais centrais sindicais do comité de empresa do Concello de Redondela, é realmente dura. Fala de supostas prácticas de represión laboral, intolerables en calquera empresa, e moito máis nunha administración pública. Cando a recibimos puxémonos en contacto cos voceiros da sección sindical da CIG para coñecer a súa versión destes feitos\nSECCIÓN SINDICAL DA CIG DO CONCELLO DE REDONDELA.\n“A PRÁCTICA HABITUAL DO GOBERNO MUNICIPAL, É FACER CASO OMISO AO COMITÉ DE EMPRESA”\nHai uns días mandastes unha nota de prensa na que faciades referencia a supostas prácticas de acoso laboral no Concello de Redondela. Que foi o que pasou?\nNa última xuntanza do comité de seguridade, unha delegada da CIG solicitou que se fixeran as coberturas das diversas baixas que hai no Concello e que nalgúns casos afectan a servizos esenciais. Como é un tema que levamos reclamando desde hai un ano, sen unha solución satisfactoria, a conversa foise tensionando\nDe que maneira se lle deu traslado ao goberno desta situación?\nPrimeiro en xuntanzas coa xunta de persoal e como non facían caso, por escrito\nQuen asiste , por parte do goberno, a esas xuntanzas?\nNormalmente o responsable de persoal, que é Alberto, ás veces María Castro a antiga responsable de persoal e por AER nesta última reunión veu Roberto.\nNas xuntanzas da xunta de persoal estabades os tres sindicatos que tedes representación no comité?\nSi, CSIF, CIG e UXT\nCando lle destes traslado por escrito ao goberno do que vós considerades unha anomalía na cobertura das baixas, cal foi a súa resposta?\nFixéronnos caso omiso. É a súa práctica habitual\nBen, antes comentabas que na última xuntanza da xunta de persoal a conversa foise tensionando, como se resolveu esa tensión?\nUnha Concelleira, nun tono moi severo, díxolle á nosa delegada que non se preocupase que “ mañá mesmo ía estar cuberta a praza” e ao día seguinte comunicáronlle o seu traslado a Chapela, que era onde se producía unha das baixas. Esta traballadora levaba 5 anos adscrita a un departamento, e dun día para outro mándana para Chapela. Aínda que eles din que xa o tiñan pensado desde hai tempo. Nós entendemos que é unha medida de represión sindical. De feito , na propia xuntanza, membros de Uxt interpelaron á concelleira sobre se estaba realizando algún tipo de amenaza.\nQue curioso.Nesa xuntanza que mencionas membros da UXT fan referencia á suposta emisión dunha amenaza e logo non asinan, cos otros dous sindicatos, a nota que enviastes á prensa.Por que?\nQue nós saibamos tiveron unha dimisión interna, e finalmente a maioría deles decidiu que non.\nA suposta represión que denunciades cínguese a ese caso concreto ou existen máis semellantes?\nNós o que denunciamos ademáis, é casos de presión laboral. O que me gustaría deixar claro é que os sindicatos non estamos a demandar ningún tipo de privilexio nin sequera , ningún dereito. O que estamos pedindo é que os servizos públicos sexan de garantía, que se cubran as prazas en departamentos esenciais, como servizos sociais.O que pedimos é que a veciñanza estea atendida da maneira máis adecuada posible.\nHai moitas baixas?\nVarias: Servizos sociais, tanto en Chapela como en Redondela, a avogada da muller , o enxeñeiro de urbanismo e moitas outras persoas máis, co que a calidade do servizo é moi inferior ao que debera\nPor que sucede esta situación?\nNós o que percibimos nas xuntanzas co goberno é unha desatención absoluta\nEn comparación coa administración anterior é mellor ,peor ou igual?\nNós non debemos de entrar aí.Somos unha central sindical e danos a nosa opinión sobre as cuestións de índole laboral. Logo, nas sucesivas eleccións a veciñanza debe de decidir que administración prefire\nAndrés Giráldez Río; Monicrequeiro\nPaula é unha moza de Redondela, que é a estrela dun dos equipos máis importantes da península Ibérica, e non creo que tarde moito en selo de toda Europa, o Benfica de Liboa. O equipo masculino leva toda a vida na elite do fútbol europeo, pero, nunha mostra máis da discriminación que sofre a muller en todos os ámbitos, o feminino apenas ten un par de anos de vida […]


WWF defende no Día Forestal Mundial a recuperación e o uso sustentable dos bosques | Consumer\nWWF defende no Día Forestal Mundial a recuperación e o uso sustentable dos bosques\nEn España apenas queda unha cuarta parte da superficie boscosa orixinal\nA degradación forestal mundial está causada principalmente pola deforestación dos bosques tropicais debido ao avance da fronteira agrícola e gandeira, ademais de por a ausencia dunha xestión planificada e sustentable, segundo denuncia WWF aproveitando a celebración hoxe do Día Forestal Mundial. Por iso, a organización fai un chamamento á sociedade, aos responsables políticos e ao sector económico para reinventar un modelo de desenvolvemento que aposte pola recuperación e o uso sustentable dos bosques.\nO cultivo agrícola intensivo de soia ou palma aceitera e o desenvolvemento da gandaría provocan un avance da deforestación nos bosques tropicais, contribuíndo así nun 20% ás emisións de gases de efecto invernadoiro, sinala WWF. A explotación dos bosques realízase frecuentemente en condicións afastadas dos criterios de sustentabilidade forestal, coa consecuente perda de biodiversidade e impacto sobre a calidade das augas e a paisaxe, engade a organización ecoloxista.\nEn España apenas queda unha cuarta parte da superficie boscosa orixinal, os incendios afectan anualmente a 150.000 hectáreas forestais (o 0,6% da superficie forestal) e só se restaura ao ano o 0,2% da superficie forestal degradada, apunta WWF. Ademais, a “caótica” ordenación da propiedade forestal “segue supondo un reto para a xestión planificada”, advirte.\nConverter os produtos forestais nun recurso de valor é esencial para unha economía sustentable e para lograr que as poboacións locais manteñan o interese por conservar o bosque en bo estado, sostén WWF. Neste sentido, a organización aposta por un novo modelo de desenvolvemento económico que reforce o papel dos bosques na economía, a partir do seu uso social e ambientalmente responsable, tal e como promoven os sistemas de certificación forestal máis esixentes, como o FSC.\nImpulso aos materiais naturais\nWWF considera esencial, nun contexto de crise ambiental e económica, impulsar o uso da madeira como material na construción e na decoración, en lugar doutros moito máis contaminantes, como a PVC, o aluminio ou os plásticos. Así mesmo, hai que apostar pola cortiza en tapamientos de viños e como material de illamento. A organización insiste ademais en promover o uso do papel, fronte aos plásticos, ou o da resina natural, fronte aos derivados do petróleo.\nO desenvolvemento de políticas de compra pública que dean prioridade aos produtos forestais, e especialmente aos certificados por sistemas como o citado FSC, “é esencial para dinamizar o mercado a favor da conservación dos bosques”, subliña WWF. Igualmente, a mellora da competitividade da industria debe incorporar tamén a certificación forestal como parámetro de responsabilidade social e de promoción dos valores ambientais e sociais dos produtos forestais, sinalan os ecoloxistas.\nbosques día forestal mundial forestal-gl recuperación sustentable


Máis especies exóticas nas Rías Baixas\nSeguimos coa compilación de novos rexistros de especies exóticas na costa de Galicia. Nesta ocasión sorprendeunos a presenza dun peixe globo Ephippion guttifer (Bennett 1831) (Tetradontidae) na Ría de Vigo. Este registro supón unha nova especie que incrementa o listado de peixes de Galicia, sendo así o rexistro confirmado máis septentrionalRead More\nDurante a segunda semana de xuño de 2018, no VII CONGRESS OF THE IBERIAN SOCIETY FOR ICTHYOLOGY, Rafa Bañón presentará a nosa última contribución científica ó estudo de Cynoscion regalis en augas galegas. Cynoscion regalis é un esciaenido nativo do Atlántico noroeste, na costa de América do Norte. Foi reportado porRead More\nCo as campañas oceanográficas do proxecto de investigación DREAMER xa concluídas, é tempo para procesar todo o material biolóxico no laboratorio. Distribución, crecemento diario e dinámica trófica de larvas de pescada son algunhas das cuestións que Terán ocupados durante os próximos meses ós investigadores e técnicos implicados no proxecto (AZTIRead More


En marcha a terceira intervención arqueolóxica no Castro da Cidá de Ribeira – O Barbanza\nEn marcha a terceira intervención arqueolóxica no Castro da Cidá de Ribeira\nO Concello de Ribeira informa do inicio dunha nova intervención arqueolóxica no Castro da Cidá consistente na escavación e posta en valor da muralla do recinto superior. “Trátase da terceira actuación que se vai efectuar sobre este milenario asentamento fortificado emprazado no cumio do monte da Cidá e que tantos interesantes descubrimentos está propiciando”, fixo saber o Concello, salientado o feito de que os novos traballos poñen o foco nun terraplén rematado en parapeto que circunda a plataforma superior ou croa do castro e que está situado na contorna máis próxima ás cabanas.\nTrátase dun espazo de aproximadamente 304 metros cadrados, cunha lonxitude aproximada de 53 metros e entre 5 e 6 metros de anchura.\nAdemais da escavación propiamente dita, a actuación inclúe a restauración e consolidación desta área (ao longo desta semana estase a rozar a zona de actuación) así como a divulgación e posta en valor da intervención.\nOs traballos teñen unha duración de dous meses e están sendo desenvolvidos pola empresa Terra Arqueos, S.L. Comportan un investimento de 177.386 euros, IVE incluído, co-financiados pola Axencia Galega de Desenvolvemento Rural da Consellería do Medio Rural da Xunta de Galicia, segundo a resolución sobre a concesión dunha subvención ao abeiro da medida LEADER do PDR de Galicia 2014-2020 que xestiona a asociación Deloa.\nAs primeiras escavacións desenvolvidas en Castro da Cidá tiveron lugar entre abril e outubro de 2014 ao abeiro do primeiro proxecto Ribeira Atlántica, que estivo co-financiado con fondos europeos FEDER. Estes labores, explica o Concello, “partiron dun descoñecemento case total do que había soterrado e foron quen de sacar á luz restos dun castro en moi bo estado detectando 15 cabanas vinculadas á Idade de Ferro e unha caseta-vixía adscrita ao século XVIII”.


Descrición:Detectores de metais preto de min,Detector de metais novo,Porta do detector de metais Garrett\nHome > Produtos > Detector de metais portátiles > Escáner de corpo > Escáner de detectores de metais para a seguridade\nGC-101H é un detector de metais de alto rendemento deseñado especialmente para a seguridade. Comparado cos detectores tradicionais, o shell GC-101H está fabricado en plástico ABS, deseño especial na zona de detección, indicador de luz máis avanzado e son, dispositivo de alarma de vibración en tecnoloxía, o que resulta en maior sensibilidade, alarma máis precisa, aforro de enerxía e máis tempo tempo de traballo. Na súa clase, o GC-101H `s apart é o seu deseño sen igual. Este produto utiliza o circuíto integrado CMOS a gran escala, o son de zumbador electrónico, con función para detectar o magnetismo de ferro, o metal e outros obxectos. Un aspecto bonito, un tamaño compacto, fácil de usar, unha forte capacidade de resistencia, é un produto ideal para comprobar os elementos ilegais. detectores de metais preto de min. Detector de metais, super escáner portátil.\n■ Dous modos alternativos de alarma: alarma de luz LED e alarma de son ou alarma de vibración, escáner de corpo manual\n■ Duradeiro, sen danos por caída libre dun metro de altura, detector de metais portátiles de venda quente.\n■ Recordatorio oportuno para o indicador de carga / indicador de carga, detector de metais do escáner de súper escáner.\n■ Despois de instalar a batería de carga, o produto pode cargarse directamente, detector de metais portátiles de alta calidade.\nA sensibilidade deste detector depende do volume, tamaño, densidade e do ambiente circundante do obxecto metálico. Cambiar a diferentes factores. detector de metais junior\nLED vermello intermitente: detectouse o escáner de detector de metais\nPeso : 225 g ( batería non incluída ) detectores de metais garrett\nDetectores de metais preto de min Detector de metais novo Porta do detector de metais Garrett Detectores de metais en venda preto de min Detectores de metais de Smith Detectores de metais de Ebinger Detectores de metais persoais Detectores de metais profundos


Ses, Rebeliom do Inframundo, The Lelli Kelly’s e DJ Bambooh farán rimar liberdade con solidariedade no Festigal 2018 – Festigal | Campus Sur de Santiago de Compostela. 24 e 25 de xullo.\nPor adminfestigal · 23 Xullo, 2018\nO Festigal 2018 fará rimar liberdade con solidariedade nas voces de Ses, Rebeliom do Inframundo, DJ Bambooh e The Lelli Kelly’s o martes 24 de xullo a partir das 22:30 no campus sur de Santiago de Compostela, na véspera do Día da Patria.\nEsta festa nacionalista naceu para erguer a bandeira da defensa da liberdade e da diversidade desde unha perspectiva propia de creación artística e, nesta edición, incidirá na involución de dereitos democráticos que impón o Estado español con censura e persecución de manifestacións culturais e políticas. O cartaz mantén dunha maneira simbólica o nome do rapeiro balear Valtònyc, que anunciou o seu exilio para evitar a condena a cárcere imposta polas letras que canta.\nDeste xeito, na noite do 24 de xullo abrirá DJ Bambooh (22:30 h.); seguirá The Lelli Kelly’s (23:30 h.), o grupo gañador do concurso “Novos Valores” con toques rockeiros; logo actuarán Ses & Banda (00:20 h.), co seu novo disco “Readmirando a condición”; e o grupo de rap galego Rebeliom do Inframundo (2:30 h.), que chegarán desde Ponteareas para pór a moverse a todo o Festigal coas súas letras cheas de crítica política.\nA Comisión Festigal, Galiza Nova e a Fundación Galiza Sempre traballan durante todo o ano para ofrecer un festival de calidade, participativo e igualitario. O Festigal demostra, un ano máis, o compromiso co coidado do medio ambiente mediante o uso de vasos de material reciclado e reutilizábel, ademais de dispor dun punto de atención sanitaria e puntos de alerta feminista contra acoso e violencia de xénero. Trátase dun espazo de convivio e cultura que goza dun gran recoñecemento e debe ser tamén reflexo da tolerancia cero co machismo e a LGBTIfobia. Por iso é imprescindíbel reclamar que nesta “festa da liberdade” hai espazo para todas as persoas, sexa cal sexa a súa orixe, xénero ou identidade sexual.\nNo 25 de xullo, no café concerto haberá unha representación de L’Estaca, de Lluís Llach, e actuarán Os Viqueiras de Ordes e Cabezudos (17:00 h.) Sonia Lebedynski (19:00 h.) A Banda da Balbina (21:00 h.). Contarase cunha galería de Ideas, galería de Letras, espazo para asociacións, tendas de artesanía, espazo infantil, espazo gastronómico e zona de acampada.\nNesta edición do Festigal cóntase coa colaboración do Concello de Santiago de Compostela, Concello de Pontevedra, Deputación da Coruña, Deputación de Pontevedra e Universidade de Santiago de Compostela, entre outras entidades e organismos, ademais da axuda voluntaria de máis de 200 persoas que fan posíbel este evento cultural dos máis importantes de Galiza.\nO Festigal trae máis de 100 actividades para gozar da cultura galega este Día da Patria\nPor adminfestigal · Published 24 Xullo, 2018\nRuxe Ruxe, Sokram, Familia Caamagno, Superoito, Caxade, Carapaus, Habelas Hainas, Maianas, O Mago Antón e Ibuprofeno teatro actuarán no Festigal 2015\nPor adminfestigal · Published 30 Xuño, 2015 · Last modified 23 Xullo, 2015\nO grupo “Esposa” é o gañador do concurso “Novos Valores” do Festigal 2016\nPor adminfestigal · Published 3 Xuño, 2016 · Last modified 7 Xuño, 2016\n2019 / Destacado\nBanda Bassotti tocará no Festigal 2019\n13 Xuñ, 2019\nO grupo “De Ninghures” é o gañador do concurso “Novos Valores” do Festigal 2019\nO concurso “Novos valores” do Festigal chega á quinta edición para promocionar artistas emerxentes\n30 Xul, 2018\nArrhythmia Artesanía Billarda BNG Café Concerto Caxade Concerto Concurso Contacontos Danza Deporte ERC Esgrima Espazo infantil Festigal Fundación Galiza Sempre Fútbol gaélico Galería das ideas Galería das letras Galiza Nova Guadi Galego Letras Libros Maianas Medios de comunicación Música Nao Novos Valores Obradoiros Os Amigos dos Músicos Poetarras Premios Prensa Raiba Ruxe Ruxe Scotish National Party Sermos Galiza Ses SNP Sokram Suso de Toro Tasmina Ahmed Tendas Títeres Xantar


Ricardo Varela afirma que se está a producir o nivel de execución máis baixo da historia dos Presupostos do Estado para Galicia - PSdeG-PSOE\nInicio Economía Ricardo Varela afirma que se está a producir o nivel de execución máis baixo da historia dos Presupostos do Estado para Galicia\n27.10.2013 32641281A Presupostos Estado, Ricardo Varela 0\nOs senadores galegos esixen ao Goberno que aclare que grao de execución tivo o investimento comprometido polos Presupostos do 2013 en Galicia ata o mes de setembro.\nOs senadores do Grupo Territorial Galego do Partido Socialista presentaron unha batería de preguntas escritas destinadas a coñecer o grao de execución de cada un dos ministerios, en Galicia, a data de setembro.\nOs senadores socialistas galegos, a través do seu coordinador, Ricardo Varela, aseguran que o goberno non cumpriu co previsto, que a presentación dos Presupostos Xerais do Estado para Galicia foi "un exercicio de ficción" e que o grao de execución do investimento orzamentario non chegou ao 30%.\nO Coordinador do Grupo Territorial Socialista no Senado, o senador por Lugo, Ricardo Varela, subliñou que o Grupo Territorial Socialista Galego no Senado, instou ao Goberno a que dea a coñecer o grao de execución de todos os ministerios en Galicia.\nVarela sostén que se está a producir o nivel de execución "máis baixo da historia", nuns presupostos xa raquíticos con Galicia, e que o grao de execución, entrando xa na recta final do ano non alcanza o 30%. Varela asegurou que o goberno segue na liña de prometer e non cumprir e que os presupostos 2013 foron "pura fachada" unha farsa, un exercicio de ficción.\nArtigo anterior\tBesteiro chama a que o PSdeG lles ofreza aos galegos “o futuro que lles está a roubar a política de ‘mal de moitos’ e a resignación da dereita” Artigo seguinte\tPablo García advirte que os orzamentos de Medio Rural e do Mar son “un simple axuste de contas”


Composición, funcións e indemnizacións - O Portal da Xustiza de Galicia\nComisións de asistencia xurídica de Galicia\nComposición, funcións e indemnizacións\nAvogados e procuradores\nAs comisións de asistencia xurídica gratuíta están compostas polos seguintes membros, entre os que se designará un presidente e un secretario:\nUn representante do Ministerio Fiscal, cuxa designación corresponde ao fiscal xefe da fiscalía provincial ou, no seu caso, a fiscalía de área.\nUn representante do colexio de avogados do ámbito territorial correspondente. En caso de que haxa máis dun colexio de avogados no devandito ámbito, designarase de común acordo entre as decanas e decanos dos colexios respectivos; no seu defecto, a nominación corresponde ao Consello da Avogacía Galega.\nUn representante do colexio de procuradores dos tribunais do ámbito territorial correspondente. En caso de que haxa máis dun colexio de procuradores no devandito ámbito, designarase de común acordo entre as decanas e decanos dos colexios respectivos; no seu defecto, corresponde ao Consello Galego de Procuradores dos Tribunais, o nomeamento.\nDous funcionarios da Xunta de Galicia: un deberá pertencer á consellería competente en materia de xustiza, a corpos ou escalas do grupo A e ter a licenciatura en dereito, e designarao a Dirección Xeral de Xustiza; o outro será un/a letrado/a da Xunta de Galicia, e designarao a Dirección Xeral da Asesoría Xurídica.\nAs principais funcións das comisións de asistencia xurídica gratuíta son:\nRecoñecer ou denegar o dereito á asistencia xurídica gratuíta, confirmando ou modificando, se é o caso, as decisións previamente adoptadas polos colexios profesionais.\nRevisar de oficio as súas resolucións estimatorias cando concorran as circunstancias previstas na Lei 1/1996, do 10 de xaneiro, de asistencia xurídica gratuíta, para a revogación do dereito.\nRevogar as súas resolucións firmes denegatorias do dereito de conformidade co previsto na Lei 30/1992, de réxime xurídico das administracións públicas e do procedemento administrativo común.\nAcordar o acceso ás bases de datos das administracións públicas e efectuar as comprobacións e solicitar a información de calquera tipo de administración, institución ou entidade que, ao longo da tramitación das solicitudes de asistencia xurídica gratuíta, se considere necesaria\nRecibir e trasladar o órgano xudicial correspondente o escrito de impugnación das resolucións definitivas adoptadas pola comisión.\nTramitar as comunicacións relativas á insostibilidade da pretensión presentadas polos avogados.\nComunicar aos colexios profesionais as queixas ou denuncias formuladas como consecuencia das actuacións relacionadas cos servizos de asistencia xurídica gratuíta, naqueles casos en que tales iniciativas non se propuxesen directamente ante os colexios...\nIndemnización por asistencias ás comisións\nA asistencia ás reunións das comisións de asistencia xurídica gratuíta xera un dereito de indemnización, de acordo coas condicións establecidas no Decreto 144/2001, do 7 de xuño, sobre indemnizacións por razón do servizo ao persoal con destino na Administración autonómica de Galicia.\nO abono das indemnizacións corresponde á Dirección Xeral de Xustiza.\nDecreto 144/2001, do 7 de xuño, sobre indemnizacións por razón do servizo ao persoal con destino na Administración autonómica de Galicia\nDecreto 96/2011, do 5 de maio, polo que se modifica o Decreto 144/2001, do 7 de xuño, sobre indemnizacións por razón de servizo ao persoal con destino na Administración autonómica de Galicia\nCorrección de erros do Decreto 96/2011, do 5 de maio, polo que se modifica o Decreto 144/2001, do 7 de xuño, sobre indemnizacións por razón do servizo ao persoal con destino na Administración autonómica de Galicia\nDecreto 144/2008, do 26 de xuño, polo que se modifica o Decreto 144/2001, do 7 de xuño, de indemnizacións por razón de servizos ao persoal con destino na Administración autonómica de Galicia\nResolución do 20 de xuño de 2008 pola que se dá publicidade ao acordo do Conselo da Xunta de Galicia, do 19 de xuño de 2008, polo que se actualizan os importes previstos no anexo IV do Decreto 144/2001, do 7 de xuño, de indemnizacións por razón de servizos ao persoal con destino na Administración autonómica de Galicia\nResolución do 29 de decembro de 2011, da Dirección Xeral de Xustiza, pola que se modifica a Resolución do 7 de maio de 2008 pola que se regulan as substitucións entre funcionarios ao servizo da Administración de xustiza en Galicia.


Pequenos xestos para aforrar a diario | Consumer\nPequenos xestos para aforrar a diario\nPara aforrar hai que eliminar gastos en pequenas cousas cuxa repercusión sobre o orzamento doméstico é moito maior do que parece\nA política de contención de gastos domésticos que permitan chegar a fin de mes pasa por evitar compras innecesarias ou lograr produtos a través de promocións e ofertas puntuais. Tamén se poden utilizar pequenos trucos para obter material de escritorio, periféricos informáticos, produtos de lecer, etc. co consecuente aforro que permitirá non descuadrar o orzamento familiar. A continuación indícase como conseguilo.\nAforro en pequenas cousas, grandes resultados para economías desesperadas\nNon están as cousas para malgastar, polo que non resulta estraña a contención de gastos que se puxo en marcha en case todos os fogares e que reduciu as compras máis insignificantes, precisamente porque non son imprescindibles.\nUtilizar WhatsApp ou o correo electrónico permite aforrar o gasto de folios, cartóns, sobres e selos\nXa non se trata de aplicar estratexias para o aforro nos recibos domésticos ou na cesta da compra, senón de eliminar desembolsos de pequenas cousas, cuxa repercusión sobre o orzamento é moito maior do que parece. Este plan pode xerar un aforro máis que aceptable todos os meses, polo que merece a pena polo en práctica.\nAs compras no supermercado poden servir para esquivar o gasto que leva adquirir bolsas de lixo . Son innumerables as veces que se esquecen en casa as bolsas reutilizables e hai que recorrer a adquirir unha de plástico na caixa do súper. Neses días, a bolsa pódese empregar para esta tarefa doméstica.\nPódese evitar o envío de postais ou cartas, se se usa para felicitacións, recordos, avisos, etc. WhatsApp ou o correo electrónico, xa que estes sistemas permiten mandar textos e toda unha serie de documentación, así como material gráfico de apoio para estas comunicacións persoais. Se se aplica esta estratexia aforrarase diñeiro en sobres, folios, cartóns… e tamén en selos, o gasto que máis encarece esta forma de comunicación.\nQuen necesite un encendedor, ben para prender un cigarro ou para pór en funcionamento a cociña de gas, pode obtelos gratis. Algúns restaurantes ou bares que se frecuenten de forma habitual, teranos en promoción e basta con pedirllos; e en numerosos estancos, a partir dunha compra determinada, ofrécenos como obsequio.\nPor medio dunha xerra purificadora, pódese gozar do sabor e a calidade da auga corrente. Así, afórrase o gasto semanal en compra de auga mineral en botellas. Por uns poucos euros (entre 20 a 50 euros), poderase evitar para sempre o goteo de gasto constante en auga embotellada.\nOs periféricos para o computador (teclado, rato… ) poden resultar moi baratos ou gratis nalgúns casos. Se se cliente habitual dunha tenda de informática, pódense conseguir de maneira gratuíta artigos que estean en existencias e cuxo almacenamento xere problemas ao vendedor. Iso si, o máis seguro é que sexan modelos máis básicos e menos sofisticados.\nOs grandes cinéfilos poden gastar moito diñeiro ao ano para gozar das bondades desta arte, pero desde hai tempo os grandes grupos de comunicación ofrecen a posibilidade de obter as mellores películas gratis con só comprar as súas publicacións. Aínda que é certo que non se atoparán as últimas estreas da carteleira, poderase ver bo cinema a prezos irrisorios.\nNa adquisición dos produtos de aseo persoal e beleza (crema de afeitar, maquinillas para afeitar, desodorizantes, etc.), hai marcas comerciais que ofrecen máis capacidade ou unidades ao mesmo custo. Pódese utilizar esta estratexia para o mantemento persoal e, de paso, aforrar uns cuantos euros cada vez que haxa que repor estes produtos.\nCase todos os artigos de escritorio (bolígrafos, lapis, papel, etc.) pódense conseguir de forma gratuíta a través das promocións que fan as empresas para divulgar a súa actividade comercial ou profesional.\nAproveitar o solto\nCada vez que se fai unha compra, adoita resultar incómodo que dean o cambio en céntimos (dun, dous ou cinco). Que se pode facer con estas moedas tan pequenas? Se se garda todo o solto nunha hucha ou bote ata chegar a completar unha cantidade aceptable (20, 50 ou 100 euros), despois poderase destinar ás principais adquisicións persoais ou familiares.\nTamén se pode aproveitar o solto para levala nas compras en que se sabe antes o seu prezo e así dar o importe exacto, sen ter que cambiar as moedas ou billetes de maior valor.\naforro casa doméstico gasto-gl presupuesto-gl


«Intentamos recoller no libro a historia da xente normal»\nNo estudo sobre o exilio español en Uruguai figuran numerosos galegos\nLuis Romero Longo (Oyarzun, 1950) e Manuel Suárez González (Pola de Lena, 1940) son xunto con Rogelio Martínez Barreiro, que se quedou en Uruguai, os autores do un libro sobre o exilio español.\n-¿Que pretenden con esta publicación?\n-[Manuel Suárez] É unha chamada de atención para os mozos de acá e de alá para explicar comó foron receptivos connosco. Cando vexo que recibiremos a 25 ou 30 sirios séntome perplexo. Tamén quixemos deixar claro que cando se fala do exilio español sempre saen a relucir catro nomes. Intentamos recoller no libro a historia da xente normal, da que case ninguén fala. Haberá unhas 1.500 referencias, pero seguimos recibindo datos a través de Internet.\n-[Luis Romero ] Tratamos de contextualizar, aclarar por que se foron desde os carlistas aos sindicalistas da CNT e que situación atopábanse.\n-¿Por que empezan en 1814?\n-[M.S.] Porque a partir dese momento os españois chegaban a outro país. É pequeno desde o punto de vista demográfico, pero eminentemente receptor e acolledor tanto cos españois como con cidadáns doutros países.\n-[L.R.] Vanse cumprir os 200 anos da independencia.\n-[M.S.] Montevideo era un porto moi importante, porque era parada antes de Buenos Aires.\n-[L.R.] Baixaban en Uruguai e non volvían subir. Era un país pequeno. Montevideo e Colonia eran as únicas cidades, o resto era campo. Estaba todo por facer e non había problemas para recibir exiliados ou emigrantes. Un caso é o do anarquista galego Adrián Troitiño, que foi expulsado de Buenos Aires e devolto a España. O barco recalou en Montevideo e pediu asilo político. José Batlle e Ordóñez nun xesto excepcional acolleuno. En España tivese tido moitos problemas. Fundou o sindicato de canillitas, que eran os vendedores de xornais, e participou na organización e consolidación do sindicalismo en Uruguai.\n-¿Levaron moitas sorpresas?\n-[L. R.] Bastantes. O máis rechamante foi a influencia dos carlistas, sobre todo vascos e cataláns, na conformación do mundo rural uruguaio. Tamén a participación dos galegos, sobre todo dos exiliados, na cultura, a literatura, a arte, o medicamento, as ciencias. o sindicalismo...\n-¿Como foi a emigración galega?\n-[M. S.] Os primeiros exiliados foron vascos e cataláns polas guerras carlistas. A razón da chegada dos galegos é económica e data de finais do século XIX e a principios do XX. Tamén chegaron despois da Guerra Civil, pero tamén por falta de traballo, aínda que en ocasións por cuestións políticas, porque eran mestres ou funcionarios significados e cando perderon atopáronse con que non tiñan emprego. Os galegos que chegaron antes acolléronos. Rogelio Martínez, coautor do libro, chegou con 14 anos e ten case 90.\n-Despois a viaxe foi ao revés.\n-[L.R.] Estamos a mesturar dúas cousas, o exilio político e a emigración económica. Nos anos 70 si que houbo un regreso político e económico. Hai unha volta da emigración que houbo ata o ano 50.\n-[M.S.] Durante 500 anos España foi un país de botar xente. A partir de 1992 pasa a ser receptor de emigrantes e agora volveu a cambiar.\n-[L.R.] É un fenómeno o que se está dando coa nacionalidade coas migracións para acá. Hai que manexar as cifras con cautela porque é difícil saber se son uruguaios que emigran ou españois que volven.\nMiles de nomes que eran case anónimos\nLuis Romero (izq.), Manuel Suárez (der.) e Rogelio Martínez rescataron do esquezo miles de nomes de exiliados españois que viaxaron a Uruguai por motivos políticos desde a independencia do país suramericano ata a aprobación da Constitución Española. Acudiron a Carballo por invitación da asociación O Ceibo e antes da presentación deron as claves dun libro, no que investiron case cinco anos, nunha sala dá as instalacións de La Voz de Galicia. foto josé Manuel casal


As amizades de Granell na súa Fundación - Lindeiros\nAs amizades de Granell na súa Fundación\nBy Lindeiros on\t 27 Outubro, 2020 Compostela\nCompostela, 27 de outubro do 2020 – A Fundación Eugenio Granell ofrece desde o pasado día 23 unha interesante exposición sobre as amizades surrealistas do artista.\nA segunda planta da Fundación Granell, na Praza do Toural de Santiago, inclúe tamén en esa exposición dúas peanas dedicadas a Isaac Díaz Pardo baixo o lema “celebrando ao noso amigo Isaac”.\nGranell escribía da amizade que era “la palabra que me parece tiene el significado más claro y que ha sabido estar a la altura de la dignidad humana”. Unha dignidade perdida, según o artista, como a importancia da cultura, algo do que tamén se queixaba Isaac Díaz Pardo.\nPardo e Granell coincidiron no exilio e coñecéronse grazas a moitos amigos comúns. Ao regresar a España e a Santiago, Granell reanudou a esta amizade con Isaac Díaz Pardo e, a pesar das súas diferencias políticas, souberon respectarse.


A Biblioteca Municipal de Redondela ofrece un concerto homenaxe a Xela Arias - Comarcas na Rede\nHomeComarcasRedondelaA Biblioteca Municipal de Redondela ofrece un concerto homenaxe a Xela Arias\nA Biblioteca Municipal de Redondela ofrece un concerto homenaxe a Xela Arias\nO venres 17 de decembro celébrase o Día da Edición no Calendario do Libro e da Lectura de Galicia.\nAs Bibliotecas Municipais de Redondela considérana unha data moi significativa arredor da figura de Xela Arias, escritora que desenvolveu unha labor moi importante a prol da edición na lingua galega dende o seu traballo no selo Xerais.\nPara festexar esta efeméride e pechar así o calendario de actividades que teñen desenvolvido este ano a carón da homenaxeada do Día das Letras Galegas, e que valeronlles o Premio de Innovación Bibliotecaria de Galicia 2021, únense coa Escola de Música de Chapela para facer un pequeno e moi emotivo concerto co seu alumnado.\nProxectarase en primeiro lugar o vídeo Buscando a Xela, que realizou para a biblioteca a actriz e contadora Raquel Queizás.\nA continuación o concerto, que estará formado por tres grupos de cámara. Estes tocarán diferentes temas en homenaxe a Xela Arias, con arranxos musicais de Andrés Álvarez, director da Banda de Música de Chapela, ademáis dun tema de composición propia.\nPara conformar estes tres grupos de cámara, a Escola de Música organizou un concurso entre todo o seu alumnado, para o que se presentaron máis de 20 participantes. A cita é o venres 17, ás 20:00 h. no auditorio do Multiúsos de Chapela. A entrada será libre, ata completar as localidades.


Os veciños de Lourizán advirten que seguirán mobilizándose ata que a Xunta descarte ampliar a EDAR - Pontevedra Viva\nOs veciños de Lourizán advirten que seguirán mobilizándose ata que a Xunta descarte ampliar a EDAR\nMartes 23 de Outubro, 2018 ás 06:00 do Martes 23 de Outubro, 2018\nA Plataforma Non á Depuradora dos Praceres emitiu un comunicado no que advirten que "os veciños de Lourizán non deixarán a mobilización ata que a Xunta retire o proxecto de ampliación e anuncie a busca de alternativas".\nConsideran que as declaracións do presidente da Xunta de Galicia, Alberto Núñez Feijóo, tras reunirse co alcalde de Pontevedra, Miguel Anxo Fernández Lores, demostran que "a estratexia está clara" que sería, segundo apuntan, "deixar que pasen as eleccións municipais para retomar o proxecto".\nAdemais acusan o presidente do executivo autonómico de "chantaxe emocional" cando sinala que mil familias viven do marisqueo na ría de Pontevedra. "Feijóo non ten familia de mariscadores e os veciños de Lourizán, si. Pero non imos caer na trampa. Non hai que elixir entre salvar o banco marisqueiro e salvar a parroquia. Pódense salvar as dúas cousas".\nNeste mesmo comunicado, a plataforma afirma que Núñez Feijóo "mente cando di que a mellor alternativa é a ampliación no emprazamento actual. É a mellor alternativa para el, porque non vive aquí".\nSobre as declaracións do alcalde da capital, sinalan os veciños que "non parece que fora suficientemente contundente" ao transmitirlle ao presidente da Xunta a oposición do Concello á ampliación e lamentan profundamente que non se manifestara en contra do proxecto de emisario, actualmente en fase de exposición pública.\nÁ espera da reunión con Lores e de poder analizar as alegacións presentadas polo Concello ao proxecto, os veciños cren que este ten que solicitarlle á Xunta que retire o proxecto actual para que sexa modificado.\nEstán convencidos de que se trata dun "engano", porque é a primeira fase da ampliación, xa que argumentan que está dimensionado para 150.000 persoas, e supón a ocupación de 1.300 metros cadrados de terreo en dominio público marítimo terrestre "que non habería que ocupar de non facerse a segunda fase da ampliación". Ademais apuntan que "ten un enorme impacto paisaxístico".\nOs veciños consideran que de non opoñerse a este proxecto, o Concello estará a incumprir a declaración institucional aprobada por unanimidade no pleno que pedía a exclusión do plan de saneamento da ría de Pontevedra de calquera proposta que contemple a indicada ampliación da EDAR.\nA plataforma espera que nos próximos días o goberno local aclare este tema e en caso de non estar dispostos a solicitar a retirada e modificación do proxecto actual, avanzan que iniciarán contactos con "outros partidos" e buscarán "outras vías" para tratar de paralo.\nA división no seo da Plataforma de Lourizán provoca o enfrontamento dos seus integrantes\nPor Oskar Viéitez | Xoves 8 de Novembro, 2018\nLourizán advirte: "Non hai consenso posible" para ampliar a EDAR "aínda que sexa cara Ence"


Saber holandés ou croata puntuará máis que o galego para traballar nos xulgados - LINGUA - Sermos Galiza - Diario de intereses galegos\nRedacción 17 xuño 2019 07:04 h.\nA Constitución española non recoñece a igualdade xurídica entre galego e castelán; só é obrigatorio o coñecemento do segundo. A Lei Orgánica do Poder Xudicial confire ao galego un rango subordinado: podéno usar os avogados, partes e peritos, mais só poden usalo os xuíces se ningunha parte alega indefensión por descoñecemento. Na provisión das prazas xudiciais na Galiza o galego non pasa de ser mérito pouco valorado, no canto de obriga. Este preocupante panorama para o galego na xustiza que o avogado Pérez Lema relataba en Sermos Galiza a principios de 2017 non mudou a mellor. Mais ben vai camiño do contrario.\nSaber grego, dinamarqués, croata ou holandés puntuará máis que o galego, vasco ou catalán para traballar nos xulgados destes territorios. Informou hai uns días disto El Punt Avui. O coñecemento de calquera lingua estranxeira valerá máis que saber unha lingua cooficial para traballar nos xulgados. Saber un idioma estranxeiro será un mérito máis importante que coñecer o galego para entrar a traballar na administración de xustiza.\nAsí se recolle nas bases do novo sistema de concurso oposición que aprobou o Ministerio de Xustiza para cubrir miles de prazas de interinos e interinas en todo o Estado, tamén na Galiza, Catalunya ou Euskadi.\nO departamento de Xustiza da Generalitat de Catalunya xa ergueu a voz contra o que considera unha “discriminación” lingüística e require do Ministerio unha corrección. De non facelo, está disposta a presentar un recurso contencioso administrativo na Audiencia Nacional por vulneración do dereito dos cidadáns a ser atendidos na lingua propia.\nO BOE publicou en marzo e abril as condicións destas oposicións para cubrir categorías de funcionarias como auxiliares ou xestoras procesais. A primeira proba será un exame que, de superalo, pasarase a unha segunda, que consistirá na valoración de méritos (aplícase por primeira vez). A subir a puntuación axudan desde os cursos de formación xurídica a coñecementos de informática, e tamén o coñecemento dunha lingua estranxeira.\nPasado este trámite é cando a aquelas persoas que escolleran Galiza, Catalunya ou Euskadi poderán probar os seus coñecementos, que só servirá para mellorar o seu destino nestas comunidades, non para mellorar o resultado global da oposisión. El Punt Avui aponta a posibilidade de que traballadores que leven anos traballando nos xulgados poden agora verse superados en puntuación por outros por saber un idioma estranxeiro.\nAté o de agora, para superar as oposicións á administración de xustiza só había que pasar un exame e ao ser un corpo estatal as linguas cooficiais non podían ser requisitos senón simplemente méritos.\nEn marzo de 2015 fixéronse 30 anos da primeira sentenza en galego, unha resolución ditada pola Audiencia Provincial da Coruña en 1985 a raíz dun litixio no que estaba inmerso o Concello de Redondela, que foi quen solicitou que fose redactada no idioma propio de Galiza. "Causou estupefacción" lembraba Gonzalo de la Huerga, un dos maxistrados que elaborou aquel texto. Quizás non sexa estupefacción a palabra, mais si abraio ou certo pasmo o que segue a producir hoxe en día atopar unha sentenza en galego.\nAs resolucións escritas no noso idioma non chegan ao 5 por cento do total, o que leva a preguntar, tres décadas despois daquel auto da Audiencia da Coruña, se aquela sentenza foi un primeiro paso para inaugurar unha etapa de normalización do idioma na xustiza ou foi máis ben un feito puntual.


13-02-2014 - 30-03-2014\nA carreira de Baltasar Cue como fotógrafo profesional foi breve pero, sen dúbida, nos atopamos diante dun dos máis singulares protagonistas do significativo desenvolvemento da fotografía no oriente de Asturias, con centro na vila de Llanes.\nEmigrante en Cuba de mozo, as súas inquietudes conducirano a unha formación cosmopolita en París e Londres, que ampliará en viaxes por Europa antes de se establecer na súa vila natal. Como fotógrafo introducirá a "foto-pintura", en colaboración co pintor Manuel Fernández-Escandón Lebraud, e documentará as paisaxes e acontecementos da Llanes finisecular. Nese panorama aberto e ecléctico Cue achega unha obra singular no ambiente da fotografía asturiana e española de fins do século XIX: a súa galería de tipos populares. Con esta serie, o fotógrafo llanisco amosa interese concreto por esas persoas exóticas ou marxinais que raramente accederían ao seu estudo para seren retratadas. Deste xeito transcende unha paisaxe humana normalizada, para outorgar un carácter emblemático a todos aqueles individuos dos que a personalidade escapa aos ríxidos esquemas que definen a estrutura social dese tempo, nun mosaico polo que desfilan músicos, pobres de pedir, heroes locais, moinantes e personaxes fieis a unha identidade tradicional que se estaba a perder.


(Vídeo) Outro incendio forestal Monforte achégase a casas e coches leva queimadas xa máis de 150 hectáreas\nUn novo incendio forestal foi rexistrado no medio día deste xoves na parroquia de Seoane, no municipio luncese de Monforte de Lemos, e afecta a unhas superficie de 116 hectáreas.\nOutra persoa resulta ferida ao chocar contra un camión coa furgoneta que manexaba na parroquia de Ábedes, en Verín (Ourense)\nO alcalde de Monforte tentará presidir a Deputación de Lugo\nO alcalde de Monforte de Lemos, o socialista José Tomei, púxose "ao dispor do partido" para presidir a Deputación de Lugo, co obxectivo de que a xestión do últimos catro anos, que considera que "foi boa", vaia acompañada tamén de "unha etapa de tranquilidade".\nDetida por defenderse cun coitelo dunha suposta agresión machista\nA Policía Nacional ha informado da detención na madrugada do sábado a unha muller por apuñalar ao seu marido, de 55 anos, para supostamente defenderse dunha agresión machista en Monforte de Lemos (Lugo).\nDetido un profesor por supostos abusos sexuais\nAxentes da Policía Nacional han detido no municipio de Monforte de Lemos (Lugo) a un home de mediana idade profesor de música tras ser denunciado por supostos abusos sexuais.\nAdemais de viño, as visitantes poderán gozar de espazos de gastronomía, artesanía, obradoiros, turismo e música.\nOs traballadores do Hospital de Monforte do SERGAS están convocados a un paro parcial, de dous días á semana, desde finais de abril. Os asalariados protestan contra a sobrecarga de traballo e "o desmantelamento do centro sanitario e das consecuencias que isto vai ter na atención ás/aos enfermos da comarca".\nSolicitan o aumento de persoal de enfermeiras nas plantas cirúrxicas e médicas\nA reforma da Lei de Saúde de Galicia atópase co rexeitamento dos veciños.\nAdif licita os proxectos por máis de 2,7 millóns. E terán un prazo de execución de 10 meses.\nO BNG queda cun só edil na corporación municipal, na que os catro concelleiros díscolos figurarán como "non adscritos".\nDeu 0,23 miligramos por litro de aire na proba, cando o límite para os condutores profesionais está en 0,15.


Exercicio contra o cancro de mama | Consumer\nRealizar deporte diminúe o risco de recaída no cancro de mama e aumenta a supervivencia\nData de publicación: Venres, 16deOutubrode2015\nDabondo son coñecidos os beneficios que confire a práctica de exercicio físico na saúde: desde manter o peso nuns límites saudables ata mellorar a autoestima e protexer da tensión e de multitude de enfermidades crónicas. Con todo, tamén é unha ferramenta fundamental na curación e a recuperación doutras patoloxías, como o cancro de mama. Neste artigo descríbese o papel do exercicio no cancro de mama. Ademais, tamén se explican as vantaxes de levar unha vida activa na loita contra o cancro e as enfermidades crónicas.\nExercicio físico con cancro\nA actividade física é un factor crave na prevención e o tratamento de moitas enfermidades crónicas que azoutan a sociedade actual, como a hipertensión e a diabetes mellitus tipo 2, entre outras. De igual maneira, a práctica de deporte reduce o risco de recaída e aumenta a supervivencia das pacientes de cancro de mama. “O exercicio físico estimula e potencia o sistema inmune, reducindo a inflamación e potenciando o sistema cardiovascular. Desde o punto de vista psíquico e relacionado con moitos factores como a liberación de endorfinas, o deporte produce sensación de benestar“, asegura a Dra. Laura García Estévez, responsable da Unidade de Mama do Centro Integral Oncolóxico Clara Campal HM CIOCC.\nLevar unha vida activa axuda a protexer fronte ao cancro de colon e o de mama\nCorrer, nadar, bailar, mesmo, boxear… calquera disciplina é beneficiosa para a muller, aínda que se leva un catéter permanente (para a extracción de sangue e a administración de fármacos), debe ser coidadosa cos deportes de contacto. Para obter beneficios da actividade física, iso si, hai que practicar, polo menos, tres veces por semana, puntualiza a especialista.\nA miúdo, o propio tratamento contra o cancro provoca malestar xeral. “Se o cansazo é moi intenso, non podemos obrigar a unha muller a que se poña a correr”, expón García Estévez, polo que se recomenda que sexa ela mesma a que dosifique a intensidade e, en canto empezo a atoparse mellor, recupere a actividade de maneira progresiva.\nOutras veces, coa extirpación -sexa total ou parcial- da mama afectada, tamén se extraen os ganglios da axila (linfadenectomía) para facer desaparecer posibles células malignas desprendidas do tumor e, xunto a estes, tamén se eliminan parte dos vasos linfáticos, que axudan a que o líquido dos espazos entre as células (espazos intersticiales) retornen ao sangue. Por este motivo, nos meses seguintes á cirurxía ou, incluso varios anos despois, o líquido intersticial pode acumularse no tecido graso, provocando unha hinchazón branda do brazo. Por este motivo, é importante que a muller realice con regularidade uns exercicios específicos desde os primeiros días da cirurxía.\nContra o cancro de mama: exercicio e Dieta Mediterránea\nA pesar de que as vantaxes que achega o deporte no tratamento contra o cancro, García Estévez aconsella, para quen non ten o costume de practicar algunha disciplina, que o mellor é apuntarse a clases colectivas -ou buscar un adestrador persoal se a economía permíteo-, ata que se converta nun hábito e poida levar a cabo sen axuda. Pola contra, faise difícil a adherencia á actividade física.\nEn canto á alimentación para e contra o cancro moito escribiuse. Con todo, para esta especialista está claro: “No cancro de mama non hai ningún alimento prohibido”. Por iso recomenda seguir a Dieta Mediterránea.\nExercicio físico no cancro de mama tripla negativo\nÉ de tan importancia o deporte no tratamento desta enfermidade oncolóxica que, na actualidade, forma parte de numerosas investigacións. Unha delas é o estudo intervencional do exercicio físico no tratamento adyuvante do cancro de mama tripla negativo que lidera a Dra. García Estévez. “Queremos estudar o efecto do exercicio físico en determinadas vías metabólicas durante o tempo que as mulleres reciben un tratamento con quimioterapia, á vez que relacionar estes achados coa resposta do tumor á quimioterapia e para o efecto do exercicio físico tamén”, explica a especialista.\nUn cancro de mama denomínase triplo negativo cando as súas células cancerígenas son negativas para tres receptores (estrógeno, proxesterona e HER2). Isto significa que o seu crecemento non está estimulado por estas dúas hormonas nin pola presenza de demasiados receptores de HER2, que fai que non sexan eficaces a hormonoterapia nin as terapias dirixidas aos HER2, aínda que hai dispoñibles outros medicamentos, como a quimioterapia, o único tratamento eficaz ata o momento. De aí a necesidade de descubrir máis factores ou dianas que axuden a incrementar a taxa de curación. Estímase que entre un 10% e un 20% de todos os casos de cancro de mama son triplo negativos.\nVida activa contra o cancro e as enfermidades crónicas\nHai evidencias científicas de peso que demostran que levar unha vida activa pode protexer fronte ao cancro en xeral, e ao de colon e de mama, en particular. Un estudo publicado hai uns anos en The Lancet xa indicaba que só con practicar actividade física 15 minutos ao día, reducíase un 14% o risco de morrer por calquera motivo e o 10% de facelo por mor de enfermidade oncolóxica. De feito, a Organización Mundial da Saúde (OMS) considera a inactividade física como o cuarto factor de risco de mortalidade en todo o mundo.\nE é que levar unha vida activa axuda a manter un estado de saúde óptimo e a previr moitas das enfermidades que están a facer madeixa nas sociedades actuais, como a obesidade, as dislipemias ou a hipertensión, que non deixan de ser algúns dos factores de risco máis importantes para desenvolver unha enfermidade cardiovascular. Pero, ademais, tamén axuda a previr a artrose e a osteoporose e mellora a función cognitiva e a saúde mental, entre outras. Da mesma maneira, está demostrado que contribúe a un mellor manexo das enfermidades crónicas.\nDesde a Asociación Española Contra o Cancro (AECC) recomendan para os adultos realizar exercicio moderado durante un mínimo de media hora, polo menos cinco días á semana. A pauta para nenos e adolescentes increméntase nunha hora. A clave para ser máis activo non está tanto en facer deporte en si senón en moverse máis de forma habitual integrando esta actividade na vida diaria: subir e baixar escaleiras, ir ao traballo ou á escola andando todo o posible son exemplo diso.\nPero antes de empezar cunha actividade física que requira esforzo, desde a AECC aconsellan que o mellor é consultalo previamente co médico de familia, sobre todo se se sofre unha enfermidade crónica ou se se trata dunha muller maior de 50 anos ou dun home de máis de 40.


Esta é a historia do excepcional castro que lle dá nome a toda a comarca do Bierzo - Historia de Galicia\nCastro Ventosa / foto Turismo de Cacabelosb\npor Íñigo Mouzo Riobó · 17 Mai, 2020\nCando no ano 25 a.C. os romanos conquistaron o Bierzo atoparon unha gran cidade. Estaba localizada xusto no centro do gran val que é a comarca, dotada de fortes defensas e situada sobre unha elevación natural que lle confería vistas sobre toda a gran chaira. Era a cidade de Bergido o gran castro do Bierzo, probablemente o maior de toda a comarca.\nNon é de estrañar que o seu nome significara precisamente “cidade fortificada no alto”, pois contaba cunha raíz celta “berg-” que significaba alto e unha terminación romana “-dunum” que fai referencia ás cidades fortificadas. O nome do Bierzo fai polo tanto referencia ó xacemento deste castro hoxe chamado popularmente Castro Ventosa.\nCastro Ventosa, a súa muralla de case un quilómetro / foto José Antonio Gil MartínezCCBy Wikimedia\nO gran castro do Bierzo\nMais a chaira xa estaría ocupada moito antes, coas primeiras sociedades neolíticas. Sobre as terrazas do veciño río Cúa atopáronse achados como pedras de corte ou puntas de lanza, hoxe no museo de Cacabelos. O lugar doado de defender e na proximidade de terreos de labor e fontes de auga fixérono o enclave perfecto para o asentamento, e para o posterior desenrolo dunha cidade.\nO castro está constituído como unha gran meseta rodeada de murallas, a uns 640 metros de altura sobre o mar. Ten planta alongada e redondeada orientada en dirección NE-SO con 425 m de longo por 108 de ancho na súa parte máis estreita e 168 na máis ancha. O perímetro amurallado ten preto de un quilómetro de longo construídos con cachotería de canto rodado e cun groso do redor de 4 metros.\nO castro estaría habitado dende o 700 a.C., segundo a cerámica atopada nel, ata o século I a.C., momento no que Floro e Orosio relatan nas Guerras Cántabras a ocupación da zona. Tamén a obrigatoriedade de facer baixar á poboación das cidades do alto ó chan. Mais este non sería o final da cidade.\nCastro Ventosa / foto FCPBCCBy Wikimedia\nA cidade de Bergidum Flavium\nCoa chegada de Roma, a paz e a obrigatoriedade de asentarse no chan, naceu unha nova cidade moi preto da antiga Bergido. Estaba xusto ó outro lado do río Cúa, se cadra baseada nun antigo campamento. Era unha cidade de planta cuadrangular dividida por cardus e decumanus, no lugar que hoxe ocupa unha parte da vila de Cacabelos.\nSería con toda a seguridade a cidade máis importante da comarca durante a época romana. Durante a época Flavia, concédeselle o edito de latinidade de Vespasiano pasando a denominarse Bergidum Flavium, adquirindo así cidadanía latina.\nCacabelos, xacemento da Edrada / foto cacabelos.org\nFoi un lugar de importancia capital, non so pola súa poboación e importancia administrativa senón sobre todo polo seu papel de nó de comunicación de vías romanas. Bergidum é o punto onde conflúen as dúas grandes vías que cruzaban a Gallaecia, a vía XVIII (Vía Nova) que unía Asturica Augusta con Bracara Augusta e a vía XIX (Per Loca Marítima) que as unía con Lucus Augusti.\nReocupación e Idade Media\nCoa auxe de Bergidum Flavium o antigo castro ficará deshabitado. Mais non por moito tempo. Pois a súa posición privilexiada deu seguridade en tempos difíciles. É por isto que que se constata a súa reocupación no Baixo Imperio a partires do século III. As crises desta época produciran precisamente o efecto contrario que coa chegada dos romanos, abandonando as chairas en busca dos antigos asentamentos no alto.\nCastro Ventosa / foto José Antonio Gil MartínezCCByWikimedia\nA partires de aquí se sigue nomeando a cidade máis xa non está tan claro a cal dos dous enclaves. Aparece nomeado como Bergidum no Parroquial Suevo (572-585), tamén no parroquial de Wamba (672-680) citado por San Valerio, no que se recoñece como capital deste territorio, chegando a acuñar moeda. Tamén se atopan restos do século IV no castro.\nMais sexa cal fora a súa localización o certo é que para a época de Xelmírez a cidade volvería estar no baixo, mais non na localización exacta do xacemento da Edrada, identificado como Bergidum Flavium, senón lixeiramente ó sur desta. A cidade que formaba parte da mitra compostelá será daquela repoboada por Xelmírez, sendo o actual burgo coñecido como Cacabelos.\nPorén, hoxe Castro Ventosa é hoxe un recurso cultural e turístico excepcional. Atópase xusto no centro do Bierzo, e o pé da singular vila histórica de Cacabelos. Atópase tamén musealizado e parcialmente escavado, e os seus achados e da súa contorna poden verse non moi lonxe, no Museo Arqueolóxico Municipal de Cacabelos.\nVila de Cacabelos / foto cacabelosorg\nEstá, ademais en pleno Camiño de Santiago, e nun lugar aínda moi pouco modificado alén dos moitos viñedos. Atópase tamén moi preto de outros recursos de primeira magnitude na comarca como a preciosa vila, a ponte sobre o Cúa ou o rehabilitado mosteiro de San Salvador de Carracedo. Un lugar excepcional para coñecer e desfrutar da historia e patrimonio do Bierzo.\nCastro Ventosa / foto Turismo de Cacabelos\nTemas: BergidaBergidoBergidumBergidum FlaviumBierzoCacabelosCamiño de SantiagoCamiño francésCastro BergidoCastro VentosaConcello de Cacabelosguerras cántabrasmosteiro de San Salvador de CarracedoO Bierzoparroquial de WambaParroquial Suevoper loca marítimaVía Nova\nSeguinte Galicia celebra un inusual Día dos Museos inclusivo e dixital\nAnterior A historia de Staffan Mörling, o sueco que estudou as embarcacións tradicionais de Galicia e que casou cunha galega de Ons


O Consello da Cultura analiza nun ciclo as posibilidades da cultura ante a Europa 2020 | Actualidade\nDurante moito tempo as industrias da cultura ocuparon un lugar secundario no deseño das políticas dos gobernos. Co establecemento da estratexia Europa 2020, a Comisión e o Parlamento Europeo mudaron a óptica con respecto a esta materia. Foi así como a creatividade e a innovación, a cultura, pasaron a ocupar un lugar central. Neste contexto o Consello da Cultura Galega organiza un ciclo para analizar e reflexionar sobre os retos e oportunidades para unha cultura como a galega. Chámase Desafíos do ecosistema cultural galego ante a Axenda Europa 2020, está coordinado polo profesor Xosé López e organizado en tres xornadas. A primeira delas terá lugar o día 24 e destaca a presenza de Xerardo Estévez, arquitecto e ex-alcalde de Santiago de Compostela, e de Pier Luigi Sacco, profesor de Economía da Cultura na Università IULM de Milán.\nTres xornadas con tres enfoques diferentes para saber cales son as oportunidades ante un novo contexto europeo no que a cultura ten moito que dicir. A primeira está destinada ás políticas culturais, a segunda á xestión e a terceira ás industrias e ao mercado. Aínda que forman parte do mesmo ciclo, cada xornada ten un coordinador e relatores diferenciados que serven para darlle contidos a este tema de especial relevancia para a cultura galega.\nA primeira xornada\nO ciclo arrinca o vindeiro 24 de marzo cunha sesións coordinada pola vicepresidenta do CCG, Rosario Álvarez Blanco, que pretende perfilar as políticas culturais sobre as que se asenta o contexto europeo. Para falar do tema estarán Pier Luigi Sacco, profesor de Economía da Cultura na Università IULM de Milán e tamén director da candidatura para Siena, capitalidade cultural europea 2019, cun relatorio titulado “Un deseño de política cultural dentro da prospectiva da Cultura 3.0”. Canda el participa Xerardo Estévez, arquitecto e ex-alcalde de Santiago de Compostela, e pecha esta sesión o catedrático de Educación en Medios de Comunicación e de Novas Tecnoloxías aplicadas á Educación na Universidade de Huelva Ignacio Aguaded.\nAs vindeiras sesións: xestión e mercado\nA segunda sesión terá lugar o martes 26 de maio e analizará a xestión cultural. María Xosé Porteiro coordina esta cita que Alfons Martinell, director honorífico da Cátedra Unesco Políticas Culturais e Cooperación, falará dos novos retos para a xestión cultural. A terceira e última sesión terá lugar o martes 16 de xuño para prestar atención ás industrias e ao mercado. A catedrática Margarita Ledo é a encargada de coordinar esta cita en que destaca a presenza de José Teixeira Coelho Netto, profesor de Política Cultural da Escola de Comunicação e Artes da Universidade de São Paulo e comisario da Bienal Internacional de Curitiba 2015.\nReflexións no seu contexto\nO Consello da Cultura Galega xa promoveu dende finais de 2009 un proceso de debate e, mesmo, de “remuíño de ideas” arredor da situación da cultura galega, dos problemas que os seus actores identificaban como tales e das propostas de futuro que desta se poden albiscar. Máis de trescentas persoas participaron no proceso, tanto nos debates realizados en 2010 como nos cuestionarios remitidos polo equipo técnico, e cuxas conclusións deron lugar en 2011 ao documento Reflexión estratéxica sobre a cultura galega. Nesta ocasión, un lustro despois, son as políticas culturais, a xestión, a industria e o mercado cultural no horizonte Europa 2020 os que se someterán a debate. Trátase de tres xornadas de reflexión nas que contaremos coa presenza de relevantes investigadores que nos permitirán afondar nas claves do sector cultural galego nos vindeiros anos e dende unha perspectiva global.\nO ciclo está composto por tres sesións, pero cada unha terá unha inscrición separada. O prazo para anotarse a esta primeira cita xa está aberto e pode formalizarse a través do web da institución.\nciclo: Desafíos do ecosistema cultural galego ante a axenda Europa 2020


Como almacenar e conservar os alimentos en casa | Consumer\nComo almacenar e conservar os alimentos en casa\nO tempo transcorrido desde que efectuamos a compra ata que a gardamos en casa é crítico paira una boa conservación\nPor xavi 23 de Maio de 2003\nO tempo que os alimentos permanecen a altas temperaturas, en particular os conxelados e refrigerados, constitúe un factor crítico paira a súa conservación. Xeralmente, a maior temperatura maior é a posibilidade de que se incremente o número de microorganismos presentes nos alimentos. Por tanto, maior é o risco de que xurda una toxiinfección alimentaria. Atender uns simples consellos pode axudar a evitalo.\nDesde o preciso instante que efectuamos a compra de alimentos en calquera establecemento, a nosa condición persoal sofre un lixeiro pero importante cambio. Sen darnos conta, pasamos a ser algo así como manipuladores de alimentos, polo que as precaucións, sen chegar ao extremo de ser obsesivas, deben incrementarse. En especial cando chegamos a casa e dispómonos a gardar a compra no frigorífico ou no conxelador.\nSen darnos conta, nese simple e necesario acto podemos introducir microorganismos a través das nosas mans se están contaminadas. Unhas simples medidas de hixiene persoal, como lavarse as mans con abundante auga morna e xabón, basta paira eliminar os microorganismos que poidan estar na pel. Tras atender a nosa hixiene, hai que coidar as condicións de frío:\nOs alimentos refrigerados envasados deben introducirse rapidamente no frigorífico para que recuperen o máis rapidamente posible a temperatura adecuada de conservación. De igual maneira hai que proceder cos alimentos conxelados.\nNos produtos conxelados temos que asegurarnos que o alimento está por baixo de -18ºC. Esta é a temperatura aceptada internacionalmente como a adecuada paira impedir a proliferación de calquera microorganismo. Está claro que a temperatura se modificará durante o transporte do alimento desde onde foi adquirido até casa. Neste traxecto hai que evitar que o alimento se descongele ou, o que é o mesmo, que a auga siga manténdose en estado sólido.\nAlterar a temperatura do produto implica un importante risco sanitario? A resposta non é sinxela. Si o alimento chega até os niveis da temperatura ambiente (aproximadamente 20ºC), podería implicar en efecto un risco sanitario debido á rotura da cadea de frío. Neste caso convén prestar atención á vez que o alimento permaneceu a temperaturas inadecuadas e, si efectivamente rompeuse a cadea de frío, manter o produto en refrixeración e non conxelalo.\nPodería darse o caso, tamén, de que o alimento empece a descongelarse no frigorífico. En caso, o produto nunca estivo a temperaturas de risco, polo que recongelarlo non comportaría ningún risco. Verase afectada, en todo caso, a súa calidade, posto que perderá consistencia, sabores ou aromas agradables, pero a seguridade do alimento non se alterará.\nOs alimentos reenvasados en casa deben quedar illados e etiquetarse adecuadamente\nUn bo hábito é sacar a carne ou o peixe do envase inicial paira facer paquetes que posteriormente pasarán a ser refrigerados ou conxelados en casa. É moi frecuente o realizar isto coa carne de pito, a carne en xeral, o peixe e algunhas verduras.\nEn calquera caso, no entanto, é conveniente que ao reenvasar en casa, os alimentos queden illados entre si paira evitar a contaminación entre eles. Do mesmo xeito, é aconsellable etiquetarlos indicando o nome do produto e a data de conxelación.\nConvén chamar a atención sobre o feito que una verdura ou una froita teñen moi pouco que ver cunha carne ou un peixe frescos. Por iso, deben ser clasificados en momentos diferentes, espaciados sempre por un adecuado lavado de mans.\nEn canto aos alimentos que non requiren refrixeración, a maior parte deles están envasados, polo que poden ser colocados no lugar desexado da despensa, ao final de todo o proceso de colocación da compra e vixiando de forma moi especial a calidade e continuidade do envase.\nOs envases son os sistemas que ideou a industria alimentaria paira evitar que os alimentos se contaminen e que estes queden illados do medio ambiente. Se están deseñados e fabricados adecuadamente, grazas a eles os produtos son estables durante máis tempo, mantendo incluso as súas características de calidade. Pero se o envase está danado non pode garantirse nin a calidade nin a seguridade do contido.\nPor esta razón é especialmente importante deterse na análise dos envases de consérvalas. Se os miramos cun pouco de detalle, poderemos apreciar dúas zonas diferentes que teñen especial importancia:\nO sertido é a zona da lata onde se realiza a soldadura; é longitudinal e caracterízase por unha liña máis escura que une as dúas tapas.\nO engatillado é a xunta mediante a que se unen as dúas tapas ao corpo cilíndrico da lata. Esta xunta ten un reborde moi característico polo pliegue que se produce.\nDestacamos estas dúas zonas porque calquera golpe intenso, que de lugar á formación dunha abolladura, podería supor un pequeno poro na estrutura hermética, co consecuente risco de que por el entrasen microorganismos ao interior. Se se produce este fenómeno a lata alterarase, e dependendo do tipo de microorganismo, o perigo podería ser especialmente importante.\nCOMO TRANSPORTAR Os ALIMENTOS A CASA\nLevar a compra a casa debe facerse dunha forma diligente. Se a compra efectúase nunha tenda pequena e imos andando, o ideal é que a distancia percorrida sexa a mínima posible.\nNalgunhas ocasións, e especialmente no verán, o tempo que transcorre desde a compra até a chegada a casa adoita ser máis prolongado. O tempo é bo, non adoita chover, e ao mesmo tempo que se fai a compra un pode aproveitar paira mil cousas: ir ao banco, mirar escaparates, facer algunha outra compra ou xestión, falar con amigos ou familiares. Sen darnos conta, atrasamos a nosa chegada sen apercibirnos que a medida que pasa o tempo e o alimento permanece a temperatura ambiente, o número de microorganismos que hai na nosa comida aumenta, co consecuente incremento do risco.\nEste problema é de difícil solución. Os amigos, familiares ou a simple comodidade de facer todo nunha soa saída, lévanos a non comprender a necesidade de chegar canto antes a casa. Pero, como en todo, tamén é cuestión de hábitos. Cando hai varias xestións por realizar, o último debería ser a compra de alimentos.\nO transporte a casa, sería óptimo si puidésese facer refrigerado, pero non temos a noso alcance sistemas suficientemente baratos paira facelo. Una posible solución é o emprego de bolsas isotérmicas e outra máis eficaz é poder utilizar, na medida das nosas posibilidades, os servizos de repartición a domicilio, nos que levarán directamente os alimentos refrigerados e/ou conxelados directamente desde o establecemento até o noso frigorífico e/ou conxelador.\nalimentos casa riscos transporte